# OKVIRNI SPORAZUM

za dobavo kanalizacijskega materiala

**ki sta jo sklenila:**

kot kupec/naročnik: **ČISTA NARAVA javno komunalno podjetje, d.o.o., Tešanovci 20, 9226 Moravske Toplice,**

ki ga zastopa direktorBranko ŠROK, inž. gr.

matična številka: 1197380,

identifikacijska štev. za DDV: SI39046923.

**in**

**kot prodajalec/izvajalec:**

ki ga zastopa

|  |  |
| --- | --- |
| matična štev: |  |
| identifikacijska štev. za DDV: |  |
| TRR: |  |

1. člen

Pogodbeni stranki ugotavljata, da je bila ponudba izvajalca sprejeta z Obvestilom št. **JN .........................** , ki je bil izdan v postopku zbiranja ponudb objavljenem na portalu dne .......... **NMV .............................../2021**. Stranka te kupoprodajne pogodbe(v nadaljevanju izvajalec) je bil izbran kot najugodnejši ponudnik.

Prodajalec bo v skladu s to pogodbo kupcu dobavljal **kanalizacijske** materiale po predračunu št……..

2. člen

Sestavni del te kupoprodajne pogodbe so pogoji določeni z razpisno dokumentacijo.

3. člen

Predmet javnega naročila so stalna naročila kanalizacijskega materiala, ki jih naročnik po obsegu in časovno ne more vnaprej določiti. Količine in vrste blaga po predračunu so okvirne. Ocenjena vrednost naročil po tem sporazumu znaša .....................€. Naročnik in izvajalec se izrecno dogovorita, da bo naročnik v obdobju trajanja tega okvirnega sporazuma naročal le tiste vrste in količine blaga iz predračuna, ki jih bo dejansko potreboval.

Naročnik in stranka tega sporazuma se nadalje dogovorita, da bo naročnik pri izvajalcu, naročal tudi druge vrste materiala, ki niso na predračunu, če jih bo potreboval in jih bo ta imel na razpolago.

4. člen

Blago se obračunava po cenah iz priloženega predračuna in **so fiksne do 31.12.2022**. **Končna cena materiala vključuje pariteto " dostavljeno na naslov kupca in razloženo".**

Za materiale, ki niso navedeni na predračunu veljajo cene po dobaviteljevem veljavnem ceniku na dan dobave materiala, na katere je odobren **vsaj 10 % popust.**

Prav tako se ponudnik obveže obveščati kupca o morebitnih akcijskih cenah ali drugih posebnih ugodnostih, ki jih nudi.

Prodajalec daje kupcu v primeru doseganja prodaje-finančne realizacije za gradbene materiale v primeru izdobavljenih količin v letni finančni vrednosti:

- nad 10.000,00 do 20.000,00 dodatni 2 % količinski rabat,

- nad 20.000,00 do 30.000,00 dodatni 3 % količinski rabat,

- nad 30.000,00 do 40.000,00 dodatni 4 % količinski rabat,

- nad 40.000,00 dodatni 5 % količinski rabat.

Količinski rabat se poračuna na koncu leta in pod pogojem, da ima kupec poravnane vse zapadle obveznosti do prodajalca. Tedaj se kupcu izstavi dobropis za vrednost količinskega rabata.

5. člen

Kvaliteta materiala mora ustrezati obstoječim standardom in deklaracijam.

Reklamacije glede količin in slabe kvalitete materiala mora naročnik nemudoma sporočiti prodajalcu. Prodajalec upošteva reklamacije naročnik le, če so predpisano zapisniško ugotovljene, pravočasne in utemeljene.

Dobavitelj nudi najmanj 12 mesečno garancijo na dobavljen material ali več, v kolikor to zagotavlja proizvajalec materiala. V primeru upravičenih reklamacij mora dobavitelj blago brezplačno zamenjati.

6. člen

Dobavitelj se obvezuje, da bo dobave blaga in storitve izvajal po predhodnem telefonskem (telefaks, elektronska pošta) naročilu takoj oz. v odzivnem času **max. 48 ur**.

Naročnik se obvezuje prevzeti material na podlagi dobavnice. Prevoznik naročnika je pooblaščen za podpis listine o prevzemu blaga. Količinski pregled se opravi takoj po prevzemu, kakovostni pa v uzančnih rokih.

Ponudnik je dolžan podpisane dobavnice za dobavljeni material naročniku predati takoj ob prejemu materiala.

7. člen

Naročnik bo poravnal dobavljeno blago v **roku 30 dni po prejemu pravilno izstavljenega računa na TRR** prodajalca. Dobavitelj materiala bo dobavljeni material fakturiral zadnji dan v mesecu.

8. člen

V primeru zamude pri plačilu lahko dobavitelj zaračuna zakonite zamudne obresti.

9. člen

Kontaktna oseba naročnika je Branko ŠROK, inž. grad.

Kontaktna oseba s strani dobavitelja je …………………………………..

Kontaktna oseba naročnika je obenem tudi skrbnik te pogodbe. Naročnik bo vse pripombe v zvezi z izvrševanjem te pogodbe sporočal dobavitelju v pisni obliki. Če dobavitelj pri naslednjih dobavah ne upošteva upravičenih pripomb naročnika, lahko naročnik razdre kupoprodajno pogodbo Ponudnik se zavezuje izročiti naročniku ob podpisu pogodbe, kot pogoj za veljavnost te pogodbe, bianko menico (1x) z menično izjavo (1x), za dobro izvedbo pogodbenih obveznosti po vzorcu iz razpisne dokumentacije.

10. člen

Protikorupcijska klavzula

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Ta pogodba je sklenjena pod razveznim pogojem, ki se uresniči, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca ali njegovega podizvajalca ali če je naročnik seznanjen, da je pristojni državni organ pri izvajalcu ali njegovem podizvajalcu, v času izvajanja pogodbe, ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj 6 (šest) mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 (tridesetih) dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 (tridesetih) dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je ta pogodba razvezana 30. (trideseti) dan od seznanitve s kršitvijo.

1. člen

Stranki se obvezujeta, da bosta uredili vse kar je potrebno za izvršitev okvirnega sporazuma in da bosta ravnali s skrbnostjo dobrega gospodarja.

1. člen

Morebitne spore iz tega sporazuma, ki jih stranki ne bi mogli rešiti sporazumno, rešuje stvarno pristojno sodišče po sedežu naročnika.

1. člen

Pogodba je sestavljena in podpisana v štirih (4 ) enakih izvodih, od katerih prejme vsaka stranka po dva (2) izvoda.

|  |  |
| --- | --- |
| XXXXX………………...  Dobavitelj  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Tešanovci, …………………..  Naročnik  ČISTA NARAVA d.o.o.  direktor Branko ŠROK, inž. gr.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Priloga: ponudbeni predračun

Priloga: menica z menično izjavo za dobro izvedbo pogodbenih obveznosti v višini 1.500,00 €